นายกรัฐมนตรี สัญญาจะทำหน้าที่อย่างดีที่สุด พร้อมระบุ ยังไม่ได้พูดคุยตั้ง ครม.เพราะเพิ่งเป็นนายกรัฐมนตรี วันแรก
พลเอก ประยุทธ์ จันทร์โอชา นายกรัฐมนตรี กล่าวกับสื่อมวลชนหลังพิธีรับพระบรมราชโองการ โปรดเกล้าโปรดกระหม่อมแต่งตั้ง เป็นนายกรัฐมนตรีว่า วันก็ถือว่าเป็นพิธีที่สำคัญที่ทุกคนได้มาร่วมกันในพิธี โดยยืนยันจะทำงานตามที่ได้แถลงไว้ โดยจะทำหน้าที่ให้ดีที่สุด และขอให้ทุกคนร่วมมือกัน ทำงานกับคณะรัฐมนตรี ต่อจากนี้ขอให้ทุกคนมีแต่รอยยิ้ม         ส่วนจะนำรายชื่อคณะรัฐมนตรีชุดใหม่ขึ้นทูลเกล้าได้เมื่อไหร่นั้น นายกรัฐมนตรีกล่าวว่า ขณะนี้ยังไม่ได้รับรายชื่อคณะรัฐมนตรี ส่วนจะมีข้อติดขัดอะไรหรือไม่ ตอนนี้ยังไม่ได้พูดคุยกันซึ่งวันนี้เพิ่งเป็นนายกรัฐมนตรีอย่างเป็นทางการ